cyanic-selkie/wikianc huggingface dataset:
ஜபால உபநிடதம்
எந்த ஆசிரம (வாழ்க்கையின் நிலை) இருந்தாலும், எவரும் துறந்துவிடலாம் என்று உபநிடதம் வலியுறுத்துகிறது. இத் தேர்வு முழுக்க முழுக்க தனிநபரைப் பொறுத்தது. ஜபால உபநிடதம் சில சூழ்நிலைகளில் தற்கொலையை ஒரு தனிப்பட்ட விருப்பமாக நியாயப்படுத்துகிறது. முந்தைய வேத நூல்கள் மற்றும் முதன்மை உபநிடதங்கள் எதிர்த்த ஒரு பார்வை. நோய்வாய்ப்பட்டவர்களும் தங்கள் மனதில் உலக வாழ்க்கையைத் துறந்துவிடலாம். ஜபால உபநிடதம் வேதாந்த தத்துவக் கண்ணோட்டத்தை முன்வைக்கிறது. உண்மையிலேயே அனைத்தும் துறந்த ஒருவர் ஒரு நெறிமுறை வாழ்க்கையை வாழ்கிறார். சிந்தனை, வார்த்தை அல்லது செயலால் யாரையும் காயப்படுத்தக்கூடாது. அத்தகைய சந்நியாசி (துறந்தவர்) அனைத்து சடங்குகளையும் விட்டுவிடுகிறார். எதிலும் அல்லது யாருடனும் பற்றுதல் இல்லாமல், ஆத்மா மற்றும் பிரம்மத்தின் ஒருமையில் அர்ப்பணிப்புடன் இருப்பார்.
வரலாறு
இந்த உபநிடதத்தின் கருப்பொருள்கள் தியானம் மற்றும் துறத்தல் என்பதாகும். இந்த உபநிடதத்தின் கட்டளைகளை முனிவர் யாக்யவல்க்கியர் "விளக்குபவராக" இருக்கிறார்". அவர் உலக வாழ்க்கையைத் துறப்பதன் அம்சங்களைப் பற்றி விரிவாகக் கூறுகிறார். ஆன்மீக அறிவொளியை அடைவதற்கான நலன்களில் ஒவ்வொரு ஆசையுடனும் பற்றுதலைத் தாண்டுதல், துறப்பதற்கான விருப்பம் உட்பட.   கிழக்கின் மதங்கள் மற்றும் நெறிமுறைகள் பேராசிரியரானசர்வபள்ளி ராதாகிருஷ்ணனின், கருத்துப்படி, இந்த உபநிடதம் சில சூழ்நிலைகளில் தற்கொலையை நியாயப்படுத்துகிறது. இது முந்தைய வேத நூல்கள் மற்றும் முதன்மை உபநிடதங்கள் எதிர்த்த கருத்தாகும். உரை வாரணாசி நகரத்தை "சிவன் ஒருபோதும் கை விடுவதில்லை" என்றும்,{Sfn|Dalal|2010|p=555}} போற்றுதலுக்குரிய புனிதமான இடமாகவும் விவாதிக்கிறது.
கட்டமைப்பு
இந்த உபநிடதத்தின் சமசுகிருத உரை ஆறு அத்தியாயங்களைக் கொண்டுள்ளது.முனிவர் யாக்ஞவல்கியர் முதல் ஐந்தில் உள்ள கேள்விகளுக்கு பதிலளிக்கிறார். அதில் பிரகஸ்பதி, அத்ரி, பிராமணன்-ஆத்மனின் மாணவர்கள், ஜனக மன்னன் மற்றும் மீண்டும் அத்ரியால் கேள்விகள் கேட்கப்படுகின்றன. கடைசி அத்தியாயம் புகழ்பெற்ற முனிவர்களின் பெயர்களை பட்டியலிடுகிறது.
தற்போதுள்ள நூல்கள் இரண்டு பதிப்புகளில் காணப்படுகின்றன. ஒன்று 14 வசனங்களாகக் கட்டமைக்கப்பட்ட ஆறு அத்தியாயங்களைக் கொண்டுள்ளது. மற்ற பதிப்பில் ஒரே உள்ளடக்கத்துடன் ஆறு அத்தியாயங்கள் உள்ளன. ஆனால் 14 வசனங்களாக இல்லை.
முதல் மூன்று அத்தியாயங்கள் அனைத்து உயிரினங்களின் இருக்கை மற்றும் இறுதி யதார்த்தம் ( பிரம்ம ) வசிக்கும் இடத்தை வரையறுப்பதற்கும். தியானத்தின் மூலம் அதை எவ்வாறு அடைவது, இந்துக் கடவுள் சிவன் மற்றும் வாரணாசி நகரம் ஆகியவற்றை வரையறுக்க அர்ப்பணிக்கப்பட்டுள்ளது. அடுத்த மூன்று அத்தியாயங்கள் துறத்தல் தொடர்பானவை. பரமகம்சரின் குணாதிசயங்களை ஆன்மீகத்தின் மிக உயர்ந்த நிலையை அடைந்தவர், சந்நியாசத்தின் அனைத்து வெளிப்புற அறிகுறிகளையும் கைவிட்டு, "பிரம்மன், சுயத்தின் தன்மை" என்பதை அறிய அனைத்து உறவுகளையும் அல்லது உலக சுகங்களையும் துறந்தவர் என்று அவர்கள் விவரிக்கப்படுகின்றனர்.
உசாத்துணை
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள்
கல் மீன்
கல் மீன் என்பது சினான்சீடே குடும்பத்தைச் சேர்த்த மீன் இனம் ஆகும். இந்த இனத்தைச் சேர்ந்த மீன்கள் அனைத்தும் கொடிய நஞ்சு கொண்டவையாக உள்ளன. இதுவரை அறியப்பட்ட மீன்களில் கல் மீன்களே அதிக நஞ்சு கொண்ட மீன்களாகும். இவை இந்திய-பசிபிக் கடல்களில் காணப்படுகின்றன. கல் மீன்களில் மொத்தம் 5 இனங்கள் உள்ளன.
பண்புகள்
கல் மீன்கள் பெரும்பாலும் கடலில் வாழும் உயிரினம் ஆகும். எனினும் சில இனங்கள் நன்னீர் அல்லது கழிமுகம் போன்ற நீர்நிலைகளிலும் வாழ்கின்றன. இவற்றின் ஊசி போன்ற முள் துடுப்புகளின் கீழே நஞ்சு நிரம்பிய பைகள் அமைந்துள்ளன. இது எதிரிகளிடம் இருந்து தப்பிப்பதற்கும் இரையைக் கொல்வதற்கும் உதவுகின்றது. இவை பார்ப்பதற்கு கல் போன்று தோற்றமளிப்பதால் கல் மீன் என்று அழைக்கப்படுகிறது.
மேற்கோள்கள்
பகுப்பு:மீன்கள் பகுப்பு:மீன் பேரினங்கள்
செம்மாண்டப்பட்டி சென்றாயப்பெருமாள் கோயில்
செம்மாண்டப்பட்டி சென்றாயப்பெருமாள் கோயில் தமிழ்நாட்டில் சேலம் மாவட்டம், செம்மாண்டப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் 3 ஆம் சனி முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆத்திக்குப்பம்
ஆத்திக்குப்பம் என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
சந்திரப் பிரமிடு
சந்திரப் பிரமிடு (Pyramid of the Moon) மத்திய அமெரிக்க கண்டத்தின் மெக்சிகோ நாட்டின், மெக்சிகோ மாநிலத்தில் உள்ள பண்டைய தியோத்திவாக்கன் நகரத்திற்கு மேற்கே மலையடிவாரத்தில் அமைந்த ஞாயிற்றுப் பிரமிடுக்கு அடுத்த இரண்டாவது பெரிய பிரமிடு ஆகும். இந்த சந்திரப் பிரமிடு கிபி 200-க்கு முன்னர் நிறுவப்பட்டதாகும். யுனெஸ்கோ உலகப் பண்பாட்டுப் பாரம்பரியக் களங்களில் ஒன்றான இப்பிரமிடை உலக பாரம்பரியக் குழு நிருவாகம் செய்கிறது.
இப்பிரமிடு செவ்விந்தியர்களால் கிபி 100 - 450 இடைப்பட்ட காலப்பகுதியில் நிறுவப்பட்ட கோயில் வளாகம் ஆகும். இப்படிக்கட்டுகளுடன் கூடிய இப்பிரமிடின் மேற்பகுதியில் மனிதர்களையும், விலங்குகளையும் கடவுளுக்கு பலியிடுவதற்கான சதுர வடிவில் மேடை போன்ற பகுதி உள்ளது. மேலும் இப்பிரமிடில் பலி உயிர்களை புதைக்கும் பகுதிகளும் இருந்தன.
பல ஆட்சியாளர்களின் காலத்தில் ஏற்பட்ட கருத்தியல் அடிப்படையில் கிபி 250 - 400 இடைப்பட்ட காலத்தில் இந்த சந்திர பிரமிடு வளாகம் உருவானது. இந்த பிரமிடின் மேல் தளத்தில் கருவுறுதல், பூமி, மற்றும் படைப்பின் தெய்வமான தியோதிஹுகானின் பெரிய தெய்வத்தின் கோயில் அமைத்து, தெய்வத்தின் நினைவாக விழாக்கள் நடத்தப்பட்டது. இந்த மேல் தளமும், பிரமிட்டின் அடிப்பகுதியில் காணப்படும் சிற்பமும் செவ்விந்தியர்களின் தாய்க் கடவுளுக்கு அர்ப்பணிக்கப்பட்டுள்ளது. தாய்க்கடவுளின் பலிபீடத்திற்கு எதிரே சந்திர வளாகம் உள்ளது. வளாகத்தில் ஒரு மைய பலிபீடமும், உள் பிளவுகளுடன் கூடிய அசல் கட்டுமானமும் உள்ளன, இதில் நான்கு செவ்வக மற்றும் மூலைவிட்ட அமைப்புகள் உள்ளது. அவை "தியோதிஹுகான் கிராஸ்" என்று அழைக்கப்படுகிறது.
வெளி இணைப்புகள்
* பகுப்பு:மெக்சிக்கோ பிரமிடுகள் பகுப்பு:உலகப் பாரம்பரியக் களங்கள்
செல்லப்பம்பாளையம் ஊராட்சி
செல்லப்பம்பாளையம் ஊராட்சி (Sellappampalayam Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 771 ஆகும். இவர்களில் பெண்கள் 370 பேரும் ஆண்கள் 401 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சைலன்ஸ் (2016 திரைப்படம்)
thumb|150px|alt=|சைலன்ஸ் திரைப்படத்தின் உத்தியோகபூர்வ சின்னம்
சைலன்ஸ் (silence) 1966ம் ஆண்டு ஜப்பானிய எழுத்தாளர் ஷுசாக்கு என்டோ எழுதிய சரித்திரப் புனைவான சின்மோக்கு எனும் நூலைத் தழுவி 2016ம் ஆண்டில் இயக்குனர் மார்ட்டின் ஸ்கோர்செசி, ஜே கொக்ஸ் உடன் இணைந்து திரைக்கதை எழுதி, இயக்கியத் திரைப்படம் ஆகும். இத்திரைப்படத்தின் கதை ஜப்பானிய நகரமான நாகசாகியில் நடந்தாலும் படப்பிடிப்பின் பெரும்பகுதி தாய்வானின் ஹுவாலியன் கவுன்ட்டி எனுமிடத்திலும் ஏனைய பகுதிகள் தாய்வானின் தைபே, தைச்சுங் ஆகிய இடங்களிலுள்ள படப்பிடிப்பு அரங்குகளிலும் படம்பிடிக்கப்பட்டது. அன்றூ கார்பீல்ட், ஆடம் டிரைவர், லியம் நீசன், தடனோபு அசானோ, சியேரன் ஹின்ட்ஸ் ஆகியோரின் நடிப்பில் உருவான இத்திரைப்படத்தின் கதை 17ம் நூற்றாண்டில் இயேசு சபையைச் சார்ந்த இரு மத குருக்கள் காணாமல் போன தங்கள் ஆசானைத் தேடி போர்த்துக்கல்லில் இருந்து மக்காவு வழியாக ஜப்பானுக்கு செல்வதாக அமைந்துள்ளது. இத்திரைப்படம் 1637க்கும் 1638க்குமிடையே ஜப்பானில் டோக்குகவா ஷோகனேட் அரசுக்கு எதிரான கிறிஸ்த்தவ விவசாயிகளின் கலவரத்திற்கு பின் நிகழ்ந்த கிறிஸ்த்தவர்களுக்கு எதிரான அடக்குமுறைகள் நிகழ்ந்த காலகட்டத்தை களமாகக் கொண்டுள்ளது.
இரண்டு தசாப்தங்களாக இத் திரைப்படத்தின் ஆரம்ப கட்டத் தயாரிப்பு வேலைகள் மீண்டும் மீண்டும் பல தடைகளுக்கு உள்ளாகி தொடங்கப்பட்டது. வுல்ப் ஆப் வால் ஸ்ட்ரீட் திரைப்படத்தின் படப்பிடிப்பு வேலைகள் நிறைவடைந்ததன் பின் இயக்குனர் மார்ட்டின் ஸ்கோர்செசி ஏப்ரல் 19, 2013ல் சைலன்ஸ் திரைப்படத்தின் தொடக்க வேலைகள் 2014ல் ஆரம்பமாகும் என அறிவித்தார். அதன் பின் தயாரிப்பாளர்களாக எர்வின் வின்க்லர், ரண்டால் எம்மெட், ஜோர்ஜ் பர்லா ஆகியோர் அறிவிக்கப்பட்டு தாய்வானில் படப்பிடிப்பு நடத்துவதெனவும் தீர்மானிக்கப்பட்டது.
மார்ட்டின் ஸ்கோர்செசியின் 25 வருடகால கனவு படைப்பான சைலன்ஸ் நவம்பர் 29, 2016 அன்று உரோமில் திரையிடப்பட்டதன் பின் டிசெம்பர் 23, 2016ல் ஐக்கிய அமெரிக்காவில் வெளியாகியது. வசூல் ரீதியாக இத்திரைப்படம் தோல்வியைத் தழுவினாலும் விமர்சன ரீதியாக நல்ல வரவேற்பைப் பெற்றது. அமெரிக்க தேசிய விமர்சன குழு மற்றும் அமெரிக்க திரைப்பட நிறுவனம் 2016ன் மிகச் சிறந்த பத்து படங்களில் ஒன்றாக இத்திரைப்படத்தை பட்டியலிட்டன. அத்தோடு 89வது அகாதமி விருதில் சிறந்த ஒளிப்பதிவுக்காக பரிந்துரையும் செய்யப்பட்டது.
சமயம் தொடர்பாக மார்ட்டின் ஸ்கோர்செசி இயக்கியத் திரைப்படங்களுள் இது மூன்றாவது திரைப்படமாகும். குண்டுன் மற்றும் த லாஸ்ட் டெம்ப்டேஷன் ஒப் கிரைஸ்ட் ஆகியவை ஏனைய இரு திரைப்படங்களாகும்.
கதைச் சுருக்கம்
alt=|thumb|ரொட்ரிகஸ் கற்பனையில் கண்ட எல் கிரேக்கோவினால் தீட்டப்பட்ட இயேசுவின் ஓவியம் alt=|thumb|தாய்வானின் யங்மிங்ஷானிலுள்ள எரிமலை நீராவித் துளை alt=|thumb|இயேசுவின் உருவம் பொறித்த மிதி பலகை இயேசு சபை மதகுரு கிரிஸ்ட்டோவா பெரிராவின் குரலில் ஆரம்ப காட்சி விரிகிறது. ஜப்பானிய அதிகாரிகள் ஐந்து கிறிஸ்த்தவ மத போதகர்களை சித்திரவதைக்கு உட்படுத்துவதை மதகுரு பெரிரா கண்டார்.
சில வருடங்கள் கழித்து மக்காவு புனிதர் பால் கல்லூரியில் ஆசிரியராக இருக்கும் இத்தாலிய இயேசு சபை மத குரு அலெக்சான்றோ வலிங்னோவுக்கு ஜப்பானிலிருந்த மதகுரு பெரிரா கிறிஸ்த்துவத்தை கைவிட்டு விட்டார் எனும் செய்தி வந்தது. இதை மறுதலித்த வலிங்னோவின் போர்த்துக்கேய மாணவர்கள் செபாஸ்டியானோ ரொட்ரிகஸ், மற்றும் பிரான்சிஸ்கோ கருபே நடந்த உண்மையை அறியும் பொருட்டு ஜப்பானுக்கு செல்ல ஆயத்தமானார்கள். ஜப்பானிலிருந்து மக்காவுவுக்கு தப்பி வந்த ஜப்பானிய மீனவன் கிச்சிஜிரோ இவர்களுக்கு உதவுவதாக வாக்களித்தான்.
ஜப்பானிலுள்ள தொமோகி எனும் ஊரிலுள்ள ஒரு கிராமத்தை வந்தடைந்த மத குருக்களிருவரும் அங்கு கிறிஸ்த்தவர்கள் படும் பாட்டைக் கண்டு அதிர்ச்சி அடைந்தார்கள். அக்கிராமத்திலுள்ள கிறிஸ்த்தவர்கள் அடக்குமுறைக்கு பயந்து மறைந்து வாழ்ந்தார்கள். நீதி விசாரணை அதிகாரி என உள்ளூர் மக்களால் குறிப்பிடப்படும் சாமுராய் ஒருவன் தனது ஆட்களுடன் அக்கிராமத்திலுள்ள நான்கு கிறிஸ்த்தவர்களைக் கண்டுபிடித்து அவர்களை இயேசுவை மறுதளிக்க நிர்பந்தப் படுத்தினான். அவர்களில் மூவர் அதற்கு இணங்க மறுக்கவே அவர்களைக் கொன்று எரித்தான். மதகுருக்கள் இருவரும் தங்களால் தான் ஷோகனேட் அதிகாரிகள் அம்மக்களைத் துன்புறுத்துகிறார்கள் என்றெண்ணி இருவரும் தனித்தனியாக வேறு இடங்களுக்கு செல்வதென முடிவெடுத்தார்கள்.கருபே ஹிராடோத் தீவுக்கும் ரொட்ரிகஸ் தங்கள் ஆசான் பெரிரா கடைசியாக வாழ்ந்த இடமான கோடோத் தீவுக்கும் செல்வதென தீர்மானித்தார்கள். அத்தீவில் மீனவன் கிச்சிஜிரோவை மீண்டும் சந்தித்த ரொட்ரிகஸ் அவனால் ஏமாற்றப்பட்டு சாமுராய்களிடம் பிடித்துக் கொடுக்கப்பட்டார். ஒரு முதிய சாமுராய் ஒருவர் ரொட்ரிகசிடம் கிறிஸ்த்தவம் ஜப்பானில் வெறுக்கப்படுவதாகவும், கிறிஸ்த்தவத்தை விட்டு வெளியேறுமாறும் அல்லாவிடில் சிறைப் பிடிக்கப்பட்ட ஏனைய கிறிஸ்த்தவர்கள் சித்திரவதைக்கு ஆளாவார்கள் எனவும் அச்சுறுத்தினார்.
சில வருடங்கள் கழித்து ஜப்பானில் புத்த மதத்தைத் தழுவியிருந்த ரொட்ரிகசிடம் கிச்சிஜிரோ மீண்டும் வெளிப்பட்டு தனக்கு பாவமன்னிப்பு வழங்குமாறு மன்றாடினான். தான் கிறிஸ்த்தவ மதகுரு அல்ல என்ற ரொட்ரிகசிடம் ஆழ்மனதில் 'நான் ஒருபோதும் அமைதியாக இருக்கவில்லை' என இயேசுவின் குரல் கேட்டது.
அதன்பின் பல வருடங்கள் ஜப்பானில் கிறிஸ்த்தவ நாட்டமேயில்லாமல் வாழ்ந்த ரொட்ரிகஸ் முதிய வயதில் இறந்தார். அவரின் உடலை பௌத்த மத முறைப்படி தகனம் செய்தனர். சிதையில் எரிந்து கொண்டிருந்த ரொட்ரிகஸ் சிலுவையைக் கையில் வைத்திருக்கும் காட்சியோடு படம் முடிவுறுகிறது.
உருவாக்கம்
அகிரா குரொசாவாவின் ட்ரீம்ஸ் திரைப்படத்திலெ நடிப்பதற்காக ஜப்பானுக்கு சென்றிருந்த போது அங்கு ஷுசாக்கோ என்டோவின் புதினத்தை வாசிக்கும் வாய்ப்பு கிடைத்ததாக மார்ட்டின் ஸ்கோர்செசி அமெரிக்கா மெகசின் எனும் சஞ்சிகைக்குக் கொடுத்த செவ்வியில் குறிப்பிட்டார். அதன் பின் மிக விரைவில் அந்நூலுக்கான திரைப்பட உரிமையைப் பெற்றுக் கொண்டார். alt=|இடது|thumb|2017 டிரைபேக்கா திரைப்பட விழாவில் மார்ட்டின் ஸ்கோர்செசி மார்ட்டின் ஸ்கோர்செசி தனது உணர்வுபூர்வ படைப்பாகக் குறிப்பிடும் சைலன்ஸ் திரைப்படம் 1990ம் ஆண்டு முதல் தயாரிப்பிலிருந்தது. இத்திரைப்படத்தை இயக்கும் ஆர்வம் 26 வருடங்களாகக் குறையாமல் இருந்தது எவ்வாறு எனக் கேட்டதற்கு ஸ்கோர்செசி இவ்வாறு பதிலளித்தார்,
"வயது செல்ல செல்ல மனிதர்களுக்குள் சில எண்ணங்கள் வந்து செல்லும். சில கேள்விகள் எழும்; சில விடைகளும் எழும். பின் விடைகள் மறைய மேலும் பல புதிய கேள்விகள் எழும். குடும்பம், நண்பர்கள் முக்கியமென்றாலும் வாழ்க்கையின் இறுதி கட்டத்தில் ஒரு நிறைவு வேண்டும். சைலன்ஸ் அவ்வாறானதொரு நிறைவு. என்னுள் எழுந்த பல கேள்விகளுக்கு அது பதிலளித்தது."2009ம் ஆண்டு ஸ்கோர்செசி சைலன்ஸ் படத் தயாரிப்புக் குழுவினருடன் கதை நடக்கும் இடமான ஜப்பானின் நாகசாகி நகருக்கு படப்பிடிப்புத் தளங்களை ஆராயச் சென்றார். கனடாவில் மேலதிக இடங்கள் திரைப்படத்துக்காக ஆராயப்பட்டது. அதன்பின் திரைப்படத்தின் தயாரிப்பு வேலைகள் தடைபடவே ஸ்கோர்செசி புதிய படங்களான ஷட்டர் ஐலண்ட் மற்றும் ஹியூகோ படங்களை இயக்கும் பணியில் நுழைந்தார். 2011 டிசம்பரில் ஸ்கோர்செசி தான் அடுத்து இயக்கவிருப்பது சைலன்ஸ் திரைப்படம் என அறிவித்தார். மார்ச் மாதத்தில் சைலன்ஸ் திரைப்படம் உருவாகிக் கொண்டிருக்கும் வேளையிலேயே வுல்ப் ஆப் வால் ஸ்ட்ரீட் திரைப்படத்தை இயக்க ஒப்பந்தமானார். ஸ்கோர்செசியின் செய்தித் தொடர்பாளர் இரு படங்களில் சைலன்ஸ் முதலில் வெளியாகுமென அறிவித்தார். மேமாதம் தயாரிப்பு நிறுவனங்களுடனான சட்டச் சிக்கல்களால் சைலன்ஸ் திரைப்படம் தாமதத்திற்கு உள்ளாகியது.
த வுல்ப் ஆப் வால் ஸ்ட்ரீட் திரைப்படத்தை 2013ல் இயக்கி முடித்த உடனே ஸ்கோர்செசி சைலன்ஸ் திரைப்படத்தின் வேலைகளை மீண்டும் ஆரம்பித்தார். ஏப்ரல் 19, 2013 அன்று 2014ல் படத் தயாரிப்பு வேலைகள் தொடங்கும் என்ற அறிவிப்பு வெளியானதுடன் அன்றே திரைப்படத்தின் தயாரிப்பாளர்களாக எர்வின் வின்க்லர், ரண்டால் எம்மெட், ஜோர்ஜ் ஃபர்லா ஆகியோர் பெயரிடப்பட்டதோடு கோர்சன் பிலிம்ஸ் நிறுவனம் திரைப்படத்திற்கான நிதியை வழங்கும் எனவும் அறிவித்தல் வெளியானது. அத்துடன் படப்பிடிப்பு தாய்வானில் இடம்பெறுமெனவும் தெரிவிக்கப்பட்டது.
தயாரிப்பாளர் எர்வின் வின்க்லர் இது சரித்திர திரைப்படம் ஆகையால் ஆக்கச் செலவை குறைக்க வேண்டும் என்பதற்காகவே தாய்வானில் படப்பிடிப்புகளை நடத்தியதாக குறிப்பிடுகிறார். மேலும் குறைந்தளவு நிதியே ஒதுக்கப்பட்டதால் லையாம் நீசன், அடம் டிரைவர் போன்ற நடிகர்கள் ஒப்பந்தம் செய்யப்பட்ட ஊதியத்தை விட குறைந்தளவு ஊதியத்தையே பெற்றார்கள். நியூயார்க் இயேசு சபை உறுப்பினரான ஜேம்ஸ் மார்ட்டின் மதகுருவாக நடித்த நடிகர்களுக்கு உதவியாக இருந்தார்.
எழுத்து
இத் திரைப்படம் சின்மோக்கு புதினத்தைத் தழுவி எடுக்கப்பட்ட இரண்டாவது திரைப்படமாகும். 1971ம் ஆண்டு இதே பெயரில் வெளிவந்த ஜப்பானியத் திரைப்படமே முதலாவதாகும். 1991ல் ஆரம்பித்த திரைக்கதை எழுதும் பணி 15 வருடங்களாக மீண்டும் மீண்டும் திருத்தி எழுதப்பட்டது. பின்னர் ஜப்பானிய எழுத்தாளர் என்டோவின் எட்டு புதினங்களை ஆங்கிலத்திற்கு மொழிபெயர்த்த வான் சி. கெஸ்ஸெல் இத்திரைப்படத்தின் எழுத்து பணிகளுக்கு உதவினார். விமர்சகர்கள் இத்திரைக்கதை மூல நாவலைத் துல்லியமாக பிரதிபலித்துள்ளது என பாராட்டினார்கள். திரைப்படத்தின் இறுதியில் முதிய மதகுரு கையில் ஒரு சிலுவை வைத்திருப்பதைப் போன்ற காட்சி மூல நூலில் இல்லையெனவும் இது ஸ்கோர்செசியின் மேலதிக சேர்ப்பு எனவும் வரலாற்றாசிரியர் ஹருகோ நவாட்டா கூறுகிறார்.
நடிகர் தேர்வு
2009ம் ஆண்டின் ஆரம்பத்தில் இத்திரைப்படத்தில் நடிக்க டேனியல் டே லூயிஸ், பெனிசியோ டெல் டோரோ, கேல் கார்ஸியா பேனல் ஆகியோருடன் பேச்சுவார்த்தை நடந்தது. எனினும் 2011ல் இவர்கள் இத்திரைப்படத்திலிருந்து விலகினர். அதே வருடம் மே மாதம் அன்றூ கார்பீல்ட் மற்றும் கென் வாட்டனபே இத்திரைப்படத்திற்கு தெரிவு செய்யப்பட்டனர். எனினும் கென் வாட்டனபே படப்பிடிப்புக்கு ஒதுக்கிய நாட்களில் சிக்கல்கள் ஏற்பட்டதால் அவரின் வேடத்திற்கு டடனோபு அசானோ தெரிவு செய்யப்பட்டார். 2014 ஜனவரி லையாம் நீசன் பெரிரா பாத்திரத்திற்கும் அடம் டிரைவர் இயேசு சபை ஊழியர் வேடத்திற்கும் தெரிவு செய்யப்பட்டனர்.
இசை
இத்திரைப்படத்திற்கு கிம் அலன் குளூஜ் இசை வழங்கியிருந்தார். 51 நிமிடங்கள் நீளமான 25 இசைக் கோர்வையொன்று 2017 பெப்ரவரி 2017ல் ரைனோ வார்னர் கிளாசிக் நிறுவனம் வெளியிட்டது.
வெளியீடு
2013 கேன்ஸ் திரைப்பட விழாவில் கலந்து கொள்ளச் சென்ற ஸ்கோர்செசி அங்கு சில விநியோகஸ்த்தர்களை சந்தித்து கலந்துரையாடினார். 2014 ஜூலை மாதத்தில் பரமவுன்ட் பிக்சர்ஸ் நிறுவனம் இத்திரைப்படத்தை அமெரிக்காவில் விநியோகிப்பதற்கான உரிமையை கைப்பற்றியது. தயாரிப்பாளர்களில் ஒருவரான வின்க்லர் 2016 மார்ச் மாதம் இடம்பெற்ற கலந்துரையாடல் ஒன்றில் திரைப்படம் படத்தொகுப்பு வேலைகளில் இருப்பதாகவும் 2016ன் இறுதியில் திரைப்படம் வெளியாகுமென உறுதிப்படுத்தினார். 2016 ஆகஸ்ட்டில் இயக்குனர் மார்ட்டின் ஸ்கோர்செசி வெளியீடு பற்றிக் குறிப்பிடும் போது, திரைப்படப் பணிகள் அக்டோபர் மாதத்தில் நிறைவுறுமெனவும் வெளியீடை பரமவுன்ட் பிக்சர் நிறுவனம் தீர்மானிக்கும் எனவும் குறிப்பிட்டார். பரமவுண்ட் பிக்சர்ஸ் நிறுவனம் இத்திரைப்படத்தின் முதல் முன்னோட்டக் காணொளியை 2016 நவம்பரில் வெளியிட்டது.
முதல் காட்சி உரோமிலுள்ள பொன்டிஃபிக்கல் ஒரியென்டல் இன்ஸ்ட்டிட்டியூட்டில் 2016 நவம்பரில் திரையிடப்பட்டது. அதன் பின் அடுத்த நாள் சிறப்புக் காட்சியாக வத்திக்கான் நகரத்தில் காட்சிப்படுத்தப்பட்டது. 2017 அகாதமி விருதில் இடம்பெறுவதற்காக இத்திரைப்படம் டிசம்பர் 23 2016 அன்று குறைந்தளவு திரையரங்கில் வெளியாகி, பின் 2017 ஜனவரி 20ல் 1580 திரையரங்குகளுக்கு விரிவடைந்தது.
திரையரங்குகள் தவிர்ந்த ஏனைய வெளியீடுகள்
இத்திரைப்படம் 2017 மார்ச் 14 அன்று இணையதளத்திலும் மார்ச் 28 இலக்கமுறைப் பல்திறவாற்றல் வட்டு மற்றும்  நீலக்கதிர் வட்டு ஆகியவற்றில் வெளியாகியது.
தரப்படுத்தல் பட்டியல்
சைலன்ஸ் பல திரை விமர்சகர்களின் தரப்படுத்தல் பட்டியலில் இடம் பெற்றது.
தொழில் ரீதியிலான வரவேற்பு
89வது அகாதமி விருதுகளில் சிறந்த ஒளிப்பதிவுக்கான படங்களின் பட்டியலில் இத்திரைப்படம் இடம்பெற்றது. அமெரிக்க திரை நிறுவனம் இத்திரைப்படத்தை 2016ன் சிறந்த படங்களில் ஒன்றாகத் தெரிவு செய்தது.
குறிப்புகள்
பகுப்பு:இயேசு சபை பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:சப்பானிய மொழித் திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:2016 திரைப்படங்கள் பகுப்பு:சப்பானிய திரைப்படங்கள்
அங்கனிக்குப்பம்
அங்கனிக்குப்பம் என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
சென்னை திருக்கையம்மன் கோயில்
சென்னை திருக்கையம்மன் கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருக்கையம்மன் சன்னதியும், விநாயகர், நவக்கிரகங்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடிப்பெருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விப்ரநாரயணா (1937 திரைப்படம்)
விப்ர நாராயணா (மாற்றுப் பெயர்: தொண்டரடிப்பொடி ஆழ்வார்) 1937 ஆம் ஆண்டு வெளிவந்த தமிழ்த் திரைப்படமாகும். கே. ரங்கா ராவ் இயக்கத்தில் வெளிவந்த இத்திரைப்படத்தில் ராஜாமடம் ஜி. சுந்தர பாகவதர், திருச்சூர் பிரேமாவதி மற்றும் பலரும் நடித்துள்ளனர். தொண்டரடிப்பொடி ஆழ்வாரின் பாசுரங்களுடன் யானை வைத்தியநாத ஐயர் இயற்றிய பாடல்களும் இத்திரைப்படத்தில் இடம்பெற்றன. இசை: ஜி. ராமநாத ஐயர் - ஹார்மோனியம், மகாதேவன் - பிடில்
வெளி இணைப்புகள்
பகுப்பு:1937 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
தாண்டவ மூர்த்தி முத்து
தாண்டவ மூர்த்தி முத்து (Thandava Murthy Muthu) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். இவர் 1975 ஆம் ஆண்டு சனவரி மாதம் 21 ஆம் நாள் பிறந்தார். 56 கிலோகிராம் எடைப் பிரிவில் இவர் போட்டியிடுகிறார். இந்தியாவின் சார்பாக பல்வேறு அனைத்துலகப் போட்டிகளில் பங்கேற்கிறார். 2000 கோடைக்கால ஒலிம்பிக் போட்டிகளில் 56 கிலோகிராம் எடைப் பிரிவில் இவர் போட்டியிட்டார். 2001 ஆம் ஆண்டு நடைபெற்ற உலக பாரம் தூக்கும் சாம்பியன் பட்டப் போட்டியிலும் இவர் பங்கேற்றார்.
2002 ஆம் ஆண்டு இந்திய அரசு இவருக்கு அருச்சுனா விருது வழங்கி சிறப்பித்தது.
மேற்கோள்கள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:அருச்சுனா விருது பெற்றவர்கள் பகுப்பு:இந்தியப் பாரம் தூக்குதல் விளையாட்டு வீரர்கள்
ஆண்டிப்பாளையம் (விழுப்புரம்)
ஆண்டிப்பாளையம் என்பது இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டம், மயிலம் அருகில் உள்ள கணபதிபட்டு ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் மயிலம் ஊராட்சி ஒன்றியத்தில் அமைந்துள்ளது. இக்கிராமமானது மயிலம் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
சென்னை செருகாத்தம்மன் கோயில்
சென்னை செருகாத்தம்மன் கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
ஆண்டிப்பாளையம் (விழுப்புரம்)
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
சென்னை செருகாத்தம்மன் கோயில்
கோயில் அமைப்பு
இக்கோயிலில் செருகாத்தம்மன் சன்னதியும், விநாயகர், கன்னிமார்கள், கருமாரி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
உப்பினகுத்ரு
உப்பினகுத்ரு (Uppinakudru) என்பது இந்தியாவின் கர்நாடகாவிலுள்ள உடுப்பி மாவட்டதிலுள்ள குந்தாபுராவிற்கு வடக்கே 6 கி.மீ தொலைவில் அமைந்துள்ள ஓர் சிறிய தீவு கிராமமாகும். இது ஒரு காலத்தில் உப்பு மற்றும் கடல் உணவுகள் (உப்பங்கழிகளில் கடல் ஓடுகளை எடுப்பது) ஆகியவற்றிற்கு பிரபலமானது. இது யக்சகானா பொம்மை நடனம் அல்லது பொம்மலாட்டத்திற்காக சர்வதேச அளவில் அறியப்பட்ட கலைஞரான உப்பினகுத்ரு கோகா தேவன்னா காமத் என்பரின் சொந்த இடமாகும்.
சொற்பிறப்பு
கன்னடத்தில் இரண்டு சொற்களிலிருந்து உப்பினகுத்ரு என்ற பெயர் வந்துள்ளது. இதன் பொருள் உப்பு தீவு அல்லது உப்பு உற்பத்தி செய்யப்பட்டு ஏற்றுமதி செய்யப்படும் இடம் என்பதாகும்.
வரலாறு
இது குந்தாபுராவின் பிரதான நிலத்திலிருந்து தனிமைப்படுத்தப்பட்டுள்ளது. இதற்கு முக்கிய போக்குவரத்து வழிகள் படகுகள் மட்டுமே. திப்பு சுல்தானின் ஆட்சியின் போது, உப்பினகுத்ரு ஒரு முக்கிய ஆயுத சேமிப்பு இடமாக இருந்துள்ளது. 19 ஆம் நூற்றாண்டு வரை இது அரேபிய கடலில் இருந்து பஸ்ரூர் வரை ஒரு முக்கிய வர்த்தக மையமாக இருந்துள்ளது. தீவைச் சுற்றி தென்னை மரங்கள் காணப்படுகின்றன. அவை தீவை கடற்கொள்ளையர்களிடமிருந்து மறைத்தன. இந்த கிராமம் ஒரு முக்கியமான வர்த்தக கடல் பாதைக்கு அருகில் இருந்ததால் இது 20 ஆம் நூற்றாண்டு வரை பயனுள்ளதாக இருந்தது. பஸ்ரூருக்குப் பயணம் செய்யும் கப்பல்கள், (அப்போது ஒரு முக்கியமான வணிக மையம், இப்போது ஒரு கிராமம்) உப்பினகுத்ரு கிராமத்தை கடக்க வேண்டும்.
கல்வி
இந்த கிராமத்தில் மூன்று மழைலையர் பள்ளிகள் உள்ளன, அவற்றில் ஒன்றுகு புதிய கட்டிடம் தேவைப்படுகிறது (தற்போது வாசுதேவர் கோவிலில் இயங்குகிறது). 1917 ஆம் ஆண்டில் கட்டப்பட்ட தொடக்கப்பள்ளி, கிட்டத்தட்ட 5000 மாணவர்களை வெளியேற்றியுள்ளது. இங்கு மதிய உணவு திட்டம் சிறப்பாக செயபடுகிறது. பள்ளிக்கு 1992 ஆம் ஆண்டில் ஒரு புதிய கட்டிடம் கட்டப்பட்டது. சிறீ யு. நாகப்பா ஐதால் மற்றும் யஜ்னநாராயண ஐதால் ஆகியோர் தொடக்கப்பள்ளிக்கான புதிய கட்டிடத்தின் பணிகளை கவனித்து வருகின்றனர்.
உயர்நிலைப்பள்ளி
இந்த கிராமத்தில் அரசு உயர்நிலைப்பள்ளி 16-01-1993 அன்று நிறுவப்பட்டது. இது 2005 ஆம் ஆண்டில் 125 மாணவர்களின் பலத்தைக் கொண்டிருந்தது. 2005 ஆம் ஆண்டு நிலவரப்படி 569 மாணவர்கள் தேர்ச்சி பெற்றுள்ளனர். ஒவ்வொரு ஆண்டும் 90% க்கும் அதிகமான மாணவர்கள் தேர்ச்சி பெறுகின்றனர்.
பொருளாதாரம்
இந்த கிராம மக்கள் பெரும்பாலும் விவசாயத்தை நம்பியிருக்கிறார்கள். அவை நெல், நிலக்கடலை மற்றும் பல்வேறு வகையான பருப்பு (பருப்பு வகைகள் / பயறு) ஆகியவற்றை வளர்க்கின்றன. பால் சேகரிக்கும் மையம் ஒன்று உள்ளது, இது பலருக்கு வாழ்வாதாரத்தை வழங்குகிறது. முன்பு கரும்பு பயிரிடப்பட்டது. அருகில் நம்பகமான சந்தை இல்லாததால் இது வளர்ச்சி பெறவில்லை. அண்மையில் நடைமுறைக்கு வந்த சுய உதவிக்குழுக்கள் கூட்டுறவு இயக்கம் மூலம் பல மக்கள் தங்கள் சொந்தக் கால்களில் நிற்க உதவியுள்ளன.
யக்சகான பொம்மையாட்டம்
இந்த கிராமத்தின் முக்கிய கலை யக்சகான பொம்மையாட்ட நிகழ்ச்சி (யக்சகான பாணியில் இசையுடன் பொம்மையாட்ட நடனம்). மர பொம்மைகள் சுமார் 18 அங்குல உயரம் கொண்டவை. அவைகளின் உடைகள் யக்சகான பொம்மையாட்ட கதாபாத்திரங்கள் அணிந்திருப்பதைப் போலவே இருக்கின்றன, அதே விரிவான அலங்காரம், உயர் மற்றும் வண்ணமயமான தலைக்கவசம் மற்றும் நகைகள் ஆகியவைகளைக் கொண்டுள்ளன.
யக்சகான பொம்மலாட்டத்தின் உள்ளடக்கங்கள், மற்ற எல்லா பழங்கால கலை கலைகளையும் போலவே, காவியங்களிலிருந்தும், பாகவத புராணங்களிலிருந்தும் எடுக்கப்பட்டுள்ளன. மதச்சார்பற்ற கருப்பொருள்களைத் தழுவுவதற்கான சாத்தியங்கள் இருந்திருக்கலாம், ஆனால் பழைய பாரம்பரியம் இன்னும் நீடிக்கிறது. யக்சகான பொம்மலாட்டம் சமூக மற்றும் பொருளாதார அழிவுகளின் தாக்குதலால் வாழ்ந்து வருகிறது, இப்போது ஒரு சில அர்ப்பணிப்புள்ள பயிற்சியாளர்களின் கைகளில் பாதுகாப்பாக உள்ளது.
காமத் சகோதரர்கள்
இந்த பண்டைய நாட்டுப்புறக் கலை, இலட்சுமன் காமத், நரசிம்மன் காமத் மற்றும் மஞ்சப்பா காமத் ஆகிய மூன்று சகோதரர்களால் மூன்று நூற்றாண்டுகளுக்கு முன்பு குந்தாபுரா வட்டத்தில் உப்பினகுத்ரு என்ற சிறிய கிராமத்தில் நிறுவப்பட்டது. லட்சுமன் காமத்தின் பேரனான தேவன்னா பத்மநாப காமத் ஒரு வைராக்கியத்துடன் இந்தத் தொழிலைத் தொடர்ந்தார். இந்த கலையை மேம்படுத்துவதற்காக திறமையான புரவலர்களான திருமதி கமலாதேவி சட்டோபாத்யாயா, சிறீ சீனிவாச மல்லையா, சிறீ கே. சஞ்சீவ பிரபு மற்றும் சிறீ கே. எஸ். உபாத்யாயா ஆகியோரின் உதவியுடன் தேவன்னா காமத் 1966 ஆம் ஆண்டில் தேசிய விருதை வென்றதன் மூலம் தேசிய அங்கீகாரத்தைப் பெற்றார். சிறீ கோகா தேவன்னா காமத் நாடு மற்றும் வெளிநாடுகளில் பல நிகழ்ச்சிகளை நடத்தியுள்ளார். பல தேசிய மற்றும் சர்வதேச விழாக்களில் பங்கேற்றுள்ளார். இப்போது, கோகா காமத்தின் மகன் பாஸ்கர் கோகா காமத் இந்த கலையை பிரபலப்படுத்தி வருகிறார். உலகம் முழுவதும் ஏராளமான பொம்மலாட்ட நிகழ்ச்சிகளை நடத்தி வருகிறார்.
கைப்பாவை கலைக்கு தேசிய அங்கீகாரம்
சிறீ கோகா தேவன்னா காமத் 1980 ல் தேசிய விருதையும், 1986 இல் மாநில விருதையும், யக்சகான கைப்பாவை நிகழ்ச்சியில் பங்களித்ததற்காக 1995 ல் துளசி சம்மனையும் வென்றார்.
கோயில்கள் மற்றும் மட்ஸ்கள்
இந்த கிராமம் ஒரு சிறிய மக்கள் தொகையைக் கொண்டிருந்தாலும், தீவில் 3 கோயில்கள் மற்றும் 8 மடங்கள் உள்ளன. தேர்த்திருவிழா வழக்கமான வருடாந்திர அம்சமாக இருந்து வருவது குறிப்பிடத்தக்கது. அனைத்து கோயில்களும் தவறாமல் புதுப்பிக்கப்பட்டு வருகின்றன.
கோபாலகிருட்டிணன்
உப்பினகுத்ருவில் உள்ள புகழ்பெற்ற கோயில்களில் கோபாலகிருட்டிணன் கோயிலும் ஒன்றாகும். சிவன் கோயில் ஒன்று இதற்கு அருகில் உள்ளது. ஒவ்வொரு ஆண்டும் இராமநவாமி அன்று திருவிழா கொண்டாடப்படுகிறது.
வாசுதேவன் கோயில்
வாசுதேவன் ஒரு கிராம தெய்வமாகும். இந்த கோயில் பழங்காலத்தில் கல்விக்கான ஒரு இடமாக இருந்துள்ளது. இதன் சிலை வரலாற்றுக் காலத்தைச் சேர்ந்தது, பல நூற்றாண்டுகளாக சிலையின் நெற்றியில் சந்தனம் பயன்படுத்துவது சிலையின் நெற்றியில் ஒரு வடிவத்தை உருவாக்கியுள்ளது என்று நம்பப்படுகிறது.
வெளி இணைப்புகள்
பகுப்பு:கர்நாடகத்திலுள்ள தீவுகள்
சீனாபுரம் ஊராட்சி
சீனாபுரம் ஊராட்சி (Seenapuram Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7664 ஆகும். இவர்களில் பெண்கள் 3752 பேரும் ஆண்கள் 3912 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொன்முடி ஊராட்சி
பொன்முடி ஊராட்சி (Ponmudi Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1060 ஆகும். இவர்களில் பெண்கள் 532 பேரும் ஆண்கள் 528 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்தியப் படைக்கலத் தொழிற்சாலைகள் பணி
இந்தியப் படைக்கலத் தொழிற்சாலைகள் பணி (Indian Ordnance Factories Service (IOFS), இந்திய அரசின் குடியியல் பணிகளில் ஒன்றாகும்.  IOFS அதிகாரிகள் ஒன்றிய அரசுப்பணியாளர் தேர்வாணையம் மூலம் தேர்ந்தெடுக்கப்படும் தொகுதி ஏ பிரிவின் கீழ் வரும் குடிமைப் பணியியல் அதிகாரிகள் ஆவார்.     இந்திய பாதுகாப்பு அமைச்சகத்தின் கீழ் செய்லபடும் இந்தியப் பாதுகாப்பு படைக்கலன்கள் உற்பத்தித் தொழிற்சாலைகளில் அதிகாரிகளாக செயல்படுவர். இந்த அதிகாரிகளுக்கு நாக்பூரில் உள்ள தேசிய பாதுகாப்பு உற்பத்தி அகாதமியில் பயிற்சி வழங்கப்படுகிறது.
IOFS அதிகாரிகள் தொழில்நுட்ப-பொறியியாளர்கள் (சிவில், மின் & மின்ணுவியல், இயந்திரவியல், வான்வெளி பொறியியல், வாகனங்கள், கடல்சார் பொறியியல், தொழில்சார் வடிவமைப்பு & உற்பத்திப் பொறியியல், கணினிப் பொறியியல், அணுசக்தி பொறியியல், கண்ணாடி இழை, ஜவுளி, வேதி பொறியியல், உலோகப் பொறியியல், தோல் தொழில்நுட்பம்) மற்றும் தொழில்நுட்ப அல்லாத சட்டம், வணிக மேலாண்மை, மேலாண்மைக் கல்விப் படிப்புகளில் பட்டம் பெற்றிருக்க வேண்டும். இதன் 1760 பணியிடங்களில் 87% இடங்கள் தொழில்நுட்பம் மற்றும் பொறியியல் படித்தவர்களுக்கு முன்னுரிமை வழங்கப்படுகிறது.
சென்னை வேம்படி நாகாத்தம்மன் கோயில்
சென்னை வேம்படி நாகாத்தம்மன் கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எஸ். ராஜேஸ்வரன்
எஸ். ராஜேஸ்வரன் சென்னை உயர் நீதிமன்றத்தின் முன்னாள் நீதிபதி ஆவார். எஸ். ராஜேஸ்வரன் சென்னை உயர் நீதிமன்றத்திற்கு வழக்கறிஞர் பட்டியலில் இருந்து நேரடியாக தேர்வு செய்யப்பட்டவர் ஆவர். இவரது சொந்த மாவட்டம் தஞ்சாவூர் ஆகும்.
உயர்நீதி மன்றம்
வலது|251x251px|Manu Neethi Choozhan Statue at Madras High Court.சென்னை உயர் நீதிமன்றத்தில் வழக்கறிஞராக பணி செய்தார். பின்னர், சென்னை உயர் நீதி மன்றத்தின் நீதிபதியாக நேரடியாக தேர்வு செய்யப்பட்டார்.
மெக்சிகோ குழந்தை வழக்கு
எஸ். ராஜேஸ்வரன் சென்னை உயர்நீதிமன்றத்தின் மதுரைக் கிளை அமர்வின் போது அவர் முன்பாக மெக்சிகோ நாட்டைச் சேர்ந்த 5 வயது குழந்தையின் பதுகாவலர் உரிமை குறித்த வழக்கு விசாரணைக்கு வந்தது. தங்களது 5 வயது குழந்தையை யார் பராமரித்து வளர்ப்பது என்ற கருத்து வேறுபாட்டால், அந்த குழந்தயின் தாயை குழந்தையின் தந்தை கொன்று சூட்கேசில் அடைத்து மறைத்தொழித்து விட்டதாகவும் வழக்கு போடப்பட்டு இருந்தது. இந்த வழக்கினை விசாரித்த நீதிபதி எஸ். ராஜேஸ்வரன், அந்த குழந்தையை டெல்லியில் உள்ள மெக்சிகோ நாட்டு தூதரகத்தின் பொறுப்பில் ஒப்படைக்கவும் பின்னர் அந்த குழந்தை மெக்சிகோ நாட்டிற்கு அனுப்பப்பட்டு மெக்சிகோ நீதிமன்றத்தின் உத்தரவுப்படி உரிய பதுகாவலரிடம் ஒப்படைக்கப்படும் வரை மெக்சிகோ தூதரகம் கண்காணித்து வரவேண்டும் என்றும் உத்தரவிட்டார்.
ஜல்லிக்கட்டு கிளர்ச்சிக்கான விசாரணை ஆணையம்
மாநிலத்தின் பல பகுதிகளில், ஜல்லிக்கட்டு நடத்தக் கோரி நடந்த போராட்டங்களைத் தொடர்ந்து பல்வேறு சட்டம் மற்றும் ஒழுங்கு இடையூறுகளுக்கு வழிவகுக்கும் காரணங்கள் மற்றும் சூழ்நிலைகள் குறித்து விசாரிக்க, தமிழக முதல்வர் அறிவித்த விசாரணை ஆணையத்தின் தலைவராக மெட்ராஸ் உயர்நீதிமன்றத்தின் நீதிபதி எஸ். ராஜேஸ்வரனை தமிழக அரசு நியமித்தது. ஜனவரி 23, 2017 ம் தேதியன்று, தமிழக ஆளுநர் சி. வித்யாசாகர் ராவ் ஓய்வு பெற்ற மெட்ராஸ் உயர் நீதிமன்ற நீதிபதி எஸ்.ராஜேஸ்வரனை விசாரணை ஆணையத்திற்கு நியமித்தார். பொது சொத்துக்கள் மற்றும் தனியார் சொத்துக்களுக்கு ஏற்ப்பட்ட சேதம் உள்ளிட்ட வன்முறைகள் குறித்து விசாரிக்க இந்த ஆணையம் அமைக்கப்பட்டு இருந்தது.
மதுரையில் போரடியவர்களின் மீது வழக்குகள் பதிவு செய்யப்பட்டன. போராட்டங்களில் பங்கேற்ற மொத்தம் 179 எதிர்ப்பாளர்கள் மீது பல்வேறு பிரிவுகளின் கீழ் குற்றம் சாட்டப்பட்டது. இவர்களில் 64 பேர் அலங்கநல்லூரைச் சேர்ந்தவர்கள் ஆவார்கள். செல்லூர் போராட்டத்டில் 54 பேர்கள்மீதும், பெருங்குடி போராட்டத்தில் 34 பேர்கள் மீதும், மற்றும் திலகர் தீடலில் நடந்த போராட்டத்தில் 27 பேர்கள் மீதும் காவல் துறையினரால் வழக்குகள் பதிவு செய்யப்பட்டன. வன்முறை சம்பவங்கள் குறித்து விசாரிக்க நீதிபதி எஸ்.ராஜேஸ்வரன் தலைமையிலான ஆணையம் நியமிக்கப்பட்டது.
வழக்குகளில் உள்ள 179 பேர்கள் மதுரையை சேர்ந்தவர்கள் பெயர்கள் மட்டும் இடம் பெறவில்லை. அதிகபட்சமாக, 20 மாவட்டங்களில் படித்து வேலை செய்யும் இளைஞர்கள் இங்கு வந்து போராட்டங்களில் பங்கேற்றனர். ஒவ்வொரு நீதிமன்றத்தில் நடந்து வரும் வழக்கு விசாரணையிலும் அவர்களால் கலந்து கொள்ள முடியவில்லை. அனைத்து 179 பேரும் ஒரே நேரத்தில் கூடிவந்தால் மட்டுமே, வழக்கு விசாரணை தொடர்ந்து நடக்கும். ஆனால் அவ்வாறு 179 பேர்களும் சேர்ந்து வருவது சாத்தியமற்றது என்பதால் வழக்குகளுக்காக அவர்கள் நீண்டகாலம் அலையவேண்டிய நிலை ஏற்பட்டுள்ளது. வலது|400x400px|Jallikattu at Avaniyapuram, Madurai.
நகரம் மற்றும் கிராமப்புற திட்டமிடல் சட்டம்
தமிழ்நாடு நகரம் மற்றும் கிராமப்புற திட்டமிடல் சட்டம், 1971 இன் 113-சி பிரிவை திறம்பட செயல்படுத்த சரியான வழிகாட்டுதல்களையும் விதிகளையும் வகுக்க, சென்னை உயர்நீதிமன்றத்தின் ஓய்வுபெற்ற நீதிபதி நீதிபதி திரு எஸ்.ராஜேஸ்வரன் தலைமையிலான குழு அமைக்கப்பட்டது. அதன் மற்ற உறுப்பினர்களாக, 1. சென்னை நகர மற்றும் கிராமப்புற திட்டமிடல் ஆணையர், 2. உறுப்பினர் செயலாளர், சென்னை பெருநகர மேம்பாட்டு ஆணையம், சென்னை, 3. தலைவர் பள்ளி கட்டிடக்கலை மற்றும் திட்டமிடல் துறை, அண்ணா பல்கலைக்கழகம், 4. சென்னை பெருநகர மேம்பாட்டு ஆணையம், சென்னை, ஆகியோர் நியமிக்கப்பட்டனர்.
வெளி இணைப்புகள்
ஜல்லிக்கட்டு
அலங்கநல்லூர் ஜல்லிக்கட்டு பகுப்பு:இந்திய நீதிபதிகள் பகுப்பு:சென்னை உயர் நீதிமன்றம்
பண்டார் பூச்சோங்
பண்டார் பூச்சோங் அல்லது பூச்சோங் நகர மையம், (மலாய்: Pusat Bandar Puchong; ஆங்கிலம்: Puchong Town Centre; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங் பெருநகர்ப் பகுதியில் அமைந்து உள்ள ஒரு புறநகரம் ஆகும்.
இந்த மையம் ஐ.ஓ.ஐ. பேரங்காடி (IOI Mall), பூச்சோங் ஜெயா (Puchong Jaya) மற்றும் கின்ராரா நகரத்திற்கு (Bandar Kinrara) அருகில் அமைந்துள்ளது.
பூச்சோங் நகர மையத்தின் வடக்கில் சுபாங் ஜெயா மாநகரம், கின்ராரா நகரம்; தெற்கில் புத்ராஜெயா நகரம்; சிப்பாங் நகரம்; கிழக்கில் செர்டாங் நகரம்; மேற்கில் புத்ரா அயிட்ஸ் ஆகிய நகர்ப் புறங்கள் உள்ளன.
பொது
1960 - 1970-ஆம் ஆண்டுகளில் இருந்த பூச்சோங் நகரம் தான், இப்போது பண்டார் பூச்சோங் நகர மையம் என்று பெயர் மாற்றம் அடைந்து உள்ளது. பூச்சோங் நகரத்திற்கு அருகாமையில் உருவான நகர்ப் புறங்களின் வளர்ச்சியினாலும்; சுபாங் ஜெயா புறநகர் வளர்ச்சியினாலும்; பண்டார் பூச்சோங் எனும் ஒரு பெரு நகரம் உருவானது.
1970-ஆம் ஆண்டுகளில் பூச்சோங் நகரின் உள்கட்டமைப்பு பெரும் வளர்ச்சி பெறத் தொடங்கியது. இப்போது மாபெரும் வளர்ச்சி கண்டுள்ளது. பல தொழில் துறை மண்டலங்கள், வணிக மையங்கள் மற்றும் குடியிருப்புப் பகுதிகள் உருவாகி உள்ளன. கடந்த 30 ஆண்டுகளில் நகரமயமாக்கல் துரிதமான வளர்ச்சி கண்டு உள்ளது.
சுபாங் ஜெயா நகராண்மைக் கழகம்
பூச்சோங் நகர மையம்; சுபாங் ஜெயா நகராண்மைக் கழகத்தின் நிர்வாகத்தின் கீழ் வருகிறது.
பெட்டாலிங் மாவட்டத்தில் இருக்கும் சுபாங் ஜெயா நகராண்மைக் கழகத்தின் (Subang Jaya City Council) நிர்வாகத்தின் கீழ் உள்ள இதர இடங்கள்:
பூச்சோங் நகர மையத்தின் (Pusat Bandar Puchong) பெரும்பகுதி சுபாங் ஜெயா நகராண்மைக் கழகத்தின் அதிகார எல்லைக்குள் அமைந்து உள்ளது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள்
சென்னை கன்னியம்மன் கோயில்
சென்னை கன்னியம்மன் கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மதுமித்ரா (இயக்குநர்)
மதுமித்ரா என்பவர் தமிழ்த் திரைப்பட இயக்குனராவார்.
இவர் தமிழ்நாடு மாநிலத்தில் சென்னையில் பிறந்தவர். இந்தோனேசியாவில் வளர்ந்தார். பிறகு சிங்கப்பூரில் கல்லூரியில் படித்தார், மேல்படிப்பினை அமெரிக்காவில் லாஸ் ஏஞ்சல்சில் படித்தார்.
சிங்கப்பூரில் இருந்த காலத்தில் நிறைய குறும்படங்களை தயாரித்தார். இவருக்கு பிபிசி சிங்கப்பூர் மாணவர் விருதை அளித்தது. அமெரிக்காவில் கரீபியக் கடற்கொள்ளையர்கள் பற்றிய ஆவனப்படமெடுத்தார்.
நடிகர் ஆர். பார்த்தீபன், சாயா சிங் நடிப்பில் வல்லமை தாராயோ என்ற திரைப்படத்தினை முதன்முதலாக எடுத்தார்.
வேறு இணைப்புகள்
பகுப்பு:தமிழ்த் திரைப்பட இயக்குநர்கள் பகுப்பு:வாழும் நபர்கள் பகுப்பு:தெலுங்குத் திரைப்பட இயக்குநர்கள் பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:சென்னை திரைப்பட இயக்குனர்கள் பகுப்பு:சென்னை திரைக்கதை எழுத்தாளர்கள்
இஸ்லாமியக் கட்டிடக்கலை
thumb|250x250px|துருக்கியிலுள்ள [[:en:Selimiye Mosque|செலிமியே பள்ளிவாசல் குவிமாடத்தின் உள் தோற்றம்(உஸ்மானிய பாணி).]] இஸ்லாமிய கட்டடக்கலையானது இஸ்லாமிய வரலாற்றின் ஆரம்பகால வரலாற்றிலிருந்து இன்றைய தினம் வரை மதச்சார்பற்ற மற்றும் சமய பாணியிலான பரந்த அளவிலான பரப்பளவை உள்ளடக்கியதாகும்.ரோம், பைசாண்டின், பாரசீகம் மற்றும்  7, 8 ஆம் நூற்றாண்டுகளில் முஸ்லிம்களால் வெற்றிகொள்ளப்பட்ட ஏனைய நாடுகளிளும் இஸ்லாமிய கட்டடக்கலை தாக்கம் செலுத்துவதை இன்று காணலாம். மேலும் தென்கிழக்காசியாவில் இஸ்லாம் பரவிய காலகட்டத்தில் சீன மற்றும் இந்திய கட்டடக்கலையிலும் இது தாக்கம் செலுத்தியது. இஸ்லாமிய எழுத்தணிக்கலை,வடிவியல் மற்றும் இடைவெளியில் வடிவமைக்கப்பட்ட ஆபரணங்களுடன் அலங்காரங்களை அலங்கரித்தல் போன்றன கட்டிடங்களின் வடிவத்தில் தனித்துவமான குணாதிசயங்களை உருவாக்கியது. முக்கியமாக இஸ்லாமிய கட்டிடக்கலைகளை பள்ளிவாசல், கல்லறறை, அரண்மனை மற்றும் கோட்டைகளில் காணலாம்.
இந்த கட்டுரையில் குறிப்பிடப்பட்டுள்ள பல கட்டிடங்கள் உலக பாரம்பரிய தளங்களாக பட்டியலிடப்பட்டுள்ளன. அவைகளில் அலெப்போவின் சிட்டாடல் போன்ற சில சிரிய உள்நாட்டுப் போரில் சேதம் அடைந்துள்ளன.
இஸ்லாமிய கட்டடக்கலையானது பள்ளிவாசல்கள் போன்ற இஸ்லாமிய கட்டடங்களுக்கு மாத்திரம் வரையறுக்கப்பட்டதல்ல. ஒரு அரண்மனையானாலும் அதன் அளவுகோளல்களுடன் இணங்கிணால் இஸ்லாமிய கட்டடக்கலையில் உள்ளடங்க முடியும். அந்த அளவுகோலை பல புத்தகங்களும் கட்டுரைகளும் விவாதிக்கின்றன. இஸ்லாமிய கட்டடகலையை பாரம்பரிய கட்டடக்கலையாக வரையறுக்க முடியாது. பல சமகால கட்டிட வகைகளும் இதில் உள்ளடங்குகின்றன. இது பற்றி மேலும் விளக்கங்களை (ஹெலென்ப்ரான்டின் "Islamic Architecture" போன்ற) புத்தகங்களில் காணலாம்.
தொடக்கம்
இஸ்லாம் கி.பி.7 ஆம் நூற்றாண்டு நபிகள் நாயகம் அவர்கள் வாழ்நாளில் தான் தொடங்கியது. அப்போது மசூதி போன்ற கட்டடக்கலைகள் உருவாக்கப்பட்டன. இஸ்லாத்தில் முதலாவது கட்டப்பட்ட பள்ளிவாசலாக குபா பள்ளிவாசல் திகழ்கின்றது. இது 20 ஆம் நூற்றாண்டின் பிற்பகுதியில் பெருப்பித்து கட்டப்பட்டது.
இன்னொரு பார்வையில், குர்ஆன்  வசனங்களின் படி முஹம்மத் நபியவர்களுக்கு முந்தைய தீர்க்கதரசிகளான நபிமார்களால்   இஸ்லாம் பிரதிநிதித்துவம் செய்யப்பட்டது.
அவர்களுள் ஒருவரான இப்ராஹிம் நபியவர்களால் அவரது மகன் இஸ்மாயில் அவர்களின் உதவியுடன் மக்காவில் கஃபா (كَـعْـبَـة, 'Cube') கட்டப்பட்டது. இது இஸ்லாமிய வரலாற்றில் கட்டப்பட்ட முதலாவது  பள்ளிவாயிலாக திகழ்கிறது. இப்பள்ளிவாசல் ஒரே நேரத்தில் 8,20,000 பேர் தொழுகை நடத்தக்கூடியளவு விசாலமானதாகும்.
நவீன வடிவமைப்பு
thumb|[[:en:Faisal Mosque|பைஸால் பள்ளிவாசல் இஸ்லாமாபாத், பாகிஸ்தான் ]] thumb|[[தோகா|Doha, Qatar இலுள்ள இஸ்லாமிய கலை அருங்காட்சியகம்]] நவீன கால இஸ்லாமிய கட்டடக்கலை மதசார்பான ஒன்றாக மட்டுமல்லாது சில மாற்றங்களுக்கு உட்பபட்டுள்ளன. நவீன கட்டடக்கலை முறை கடந்த கால முறையிலும் வேறுபட்டது. ஆனால்,பள்ளிவாயல்களின் பல அமைப்புக்கள் அதேவாறே அமைக்கப்படுகின்றன. உதாரணமாக, பள்ளிவாயல் கூரைகளை அலங்கரிக்கும் குவிமாடம், மெலிதான கோபுரம் போன்ற அமைப்பைக் கொண்ட மினாரா, மற்றும் பள்ளிவாயல் உள்ளே அமைக்கபடும் மின்பர் போன்றவை பள்ளிவாயல்களின் தனித்துவ அம்சங்களாகும். அவை இன்னும் பாரம்பரிய வடிவமைப்புக்கு ஒத்ததாகவே அமைக்கப்படுகின்றன.
மேற்கோள்கள்
<references group="" responsive="">
Category:Articles containing Arabic-language text பகுப்பு:இசுலாமியக் கட்டிடக்கலை பகுப்பு:இஸ்லாமிய கலை
சந்தோசு சுக்லா
சந்தோசு சுக்லா (Santosh Shukla) இந்தியாவின் உத்தரப் பிரதேசத்தில் உள்ள கான்பூர் நகரத்தை சேர்ந்த ஓர் அரசியல்வாதியாவார். பாரதிய சனதா கட்சியை சேர்ந்த இவர் 2000 ஆம் ஆண்டு முதல் முதல் 2001 ஆம் ஆண்டு வரை முதல்வர் ராச்நாத் சிங் அமைச்சரவையில் இணை அமைச்சராகப் பணியாற்றினார்.
1996 ஆம் ஆண்டு, சௌபேபூர் சட்டமன்றத் தொகுதியில் பாரதிய சனதா கட்சி சார்பில் சந்தோசு சுக்லா சட்டமன்றத் தேர்தலில் போட்டியிட்டார். 43,418 வாக்குகள் பெற்று இரண்டாவது இடத்தைப் பிடித்தார். தொழிலாளர் ஒப்பந்த வாரியத்தின் தலைவராகவும் இருந்தார்.
2001 ஆம் ஆண்டு அக்டோபர் மாதத்தில் பகுசன் சமாச்சு கட்சியைச் சேர்ந்த தலைவர் மற்றும் குண்டர்கள் எனக் கூறப்படும் விகாசு துபே மற்றும் அவரது 7 உதவியாளர்களுடன் சிவ்லி காவல் நிலையத்திற்குள் துப்பாக்கிகள் மற்றும் நாட்டுத் துப்பாக்கிகளுடன் உள்ளே நுழைந்தவர்களால் சுட்டுக் கொல்லப்பட்டார். சந்தோசு சுக்லா கொலையில் விகாசு துபே முதன்மை குற்றவாளியாக இருந்தார். துபே கைது செய்யப்பட்டார் ஆனால் அரசியல் செல்வாக்கு காரணமாக பின்னர் விடுவிக்கப்பட்டார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:உத்திரப்பிரதேச மாநில அமைச்சர்கள் பகுப்பு:2001 இறப்புகள் பகுப்பு:பாரதிய ஜனதா கட்சி அரசியல்வாதிகள்
சென்னை பங்காரம்மன் கோயில்
சென்னை பங்காரம்மன் கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
போலநாய்க்கன்பாளையம் ஊராட்சி
போலநாய்க்கன்பாளையம் ஊராட்சி (Polanaickenpalayam Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1014 ஆகும். இவர்களில் பெண்கள் 518 பேரும் ஆண்கள் 496 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகப்பேறு மரணம்
மகப்பேறு மரணம் (Maternal death or maternal mortality) என்பது ஒரு பெண் மகப்பேறு காலத்தில் இறப்பது அல்லது மகப்பேறு காலம் முடிந்து 42 நாட்களுக்குள் இறந்துவிடும் நிலையை குறிப்பதாகும் என உலக சுகாதார அமைப்பு வரையறை செய்கிறது. கர்ப்பகால மரணம், கர்ப்பகால இறப்பு, தாய்வழி மரணம், தாய்வழி இறப்பு, மகப்பேறுகால இறப்பு என பலபெயர்கள் இந்நிலையை குறிக்கப் பயன்படுத்தப்படுகின்றன. கர்ப்பத்தின் கால அளவு, தளம் ஆகியனவற்றைப் பொருட்படுத்தாமல் இம்மரணம் நிகழ்கிறது. கர்ப்பம் அல்லது அதன் நிர்வாகத்துடன் தொடர்புடைய எந்தவொரு காரணத்தினாலும் இம்மரணம் நிகழலாம். ஆனால் நிர்வாகச் செயல்பாடு அல்லது தற்செயலான காரணங்களினால் இது நிகழ்வதில்லை. உலக சுகாதார அமைப்பின் வரையறையுடன் சேர்த்து கர்ப்பத்தின் முடிவைப்பற்றி பொருட்படுத்தாமல் மேலும் ஒரு வருட காலம் வரை நிகழும் மரணங்களையும் இவ்வகையான மரணமே என்று கருதலாம் என அமெரிக்க நோய் கட்டுப்பாடு மற்றும் தடுப்பு மையங்கள் கூறுகின்றன.
மகப்பேறு மரணத்தின் அளவை எடுத்துக்கூற இரண்டு செயல்திறன் குறிகாட்டிகள் பொதுவாகப் பயன்படுத்தப்படுகின்றன. மகப்பேறு இறப்பு வீதம், மகப்பேறு இறப்பு விகிதம் என்ற இரண்டு சொற்றொடர்களும் சில நேரங்களில் ஒன்றுக்கொன்று மாற்றாகப் பயன்படுத்தப்படுகின்றன. மகப்பேறு மரணத்தின் இவ்விரண்டு குறிகாட்டிகளுமே எம்.எம்.ஆர் என்று சுருக்கமாக அழைக்கப்படுகின்றன. 1990 ஆம் ஆண்டிலிருந்து 2017 ஆம் ஆண்டுவரையிலான காலத்தில் உலகத்தின் தாய்வழி இறப்பு வீதம் 44% என்ற அளவுக்கு குறைந்துள்ளது. இருப்பினும் ஒவ்வொரு நாளும் 830 பெண்கள் கர்ப்பம் அல்லது குழந்தை பிரசவம் தொடர்பான காரணங்களால் இறக்கின்றனர். . ஐக்கிய நாடுகளின் மக்கள்தொகை நிதியத்தின் 2017 ஆம் ஆண்டின் அறிக்கையின்படி,
ஒவ்வொரு இரண்டு நிமிடங்களுக்கும் ஒரு பெண் இறந்து போகிறாள் என்ற அளவுக்கு இது சமமானது என்று ஐக்கிய நாடுகளின் மக்கள்தொகை நிதியத்தின் 2017 ஆம் ஆண்டின் அறிக்கை விளக்கம் தருகிறது. இரண்டு நிமிடத்திற்கு ஒரு பெண்ணாக இறந்து போகும் அப்பெண்களில் 20 முதல் 30 பெண்கள் கடுமையான மற்றும் நீண்டகால சிக்கல்களை எதிர்கொள்கிறார்கள். ஆனால் இந்த இறப்புகளும் நோயும் முற்றிலும் தடுக்கப்படக் கூடியவை ஆகும். ஐக்கிய நாடுகளின் நிதியம் 2015 ஆம் ஆண்டு ஆய்வு மேற்கொண்டு உலகெங்கும் 303,000 பெண்கள் கர்ப்பம் மற்றும் பிரசவம் தொடர்பான காரணங்களால் இறந்ததாக கூறியது. . கடுமையான இரத்தப்போக்கும் வலிமிகு மகப்பேறுத் தடை போன்ற காரணங்களால் இந்த இறப்பு உண்டாகியுள்ளது />. குடும்பக் கட்டுப்பாடு விழிப்புணர்வு மற்றும் திறமையான குழந்தை பிறப்பு அணுகுமுறைகள் தற்போது முன்னேற்றம் பெற்றுள்ளதால் மகப்பேறுகால மரண விகிதம் உலகளவில் தற்போது வெகுவாக்க் குறைந்துள்ளது. 1990 ஆம் ஆண்டு உலகில் 100,000 பெண்களில் 385 இறப்புகள் என்று இருந்த நிலை 2015 ஆம் ஆண்டு 100,000 பெண்களில் 216 இறப்புகள் என்ற நிலைக்குக் குறைந்துள்ளது. மேலும் பல நாடுகளும் கடந்த 10 ஆண்டுகளில் அவற்றின் மகப்பேறுகால இறப்பு விகிதத்தை பாதியாகக் குறைத்துள்ளன. .
கர்ப்பகால இறப்பைக் குறைப்பதில் பல முயற்சிகள் மேற்கொள்ளப்பட்டாலும், குறிப்பாக வளம் குன்றிய பகுதிகளில் முன்னேற்றத்திற்கு வாய்ப்புகள் குறைவாக உள்ளன. 85% சதவீதத்திற்கும் அதிகமான கர்ப்பகால இறப்பு ஆப்பிரிக்கா மற்றும் ஆசிய நாடுகளில் உள்ள ஏழை சமூகங்களில் காணப்படுகிறது. . தாயின் மரணத்தின் விளைவால் இத்தகைய குடும்பங்கள் பெரிதும் பாதிக்கப்படுகின்றன. தன் தாயின் பிரசவத்தின் போது தப்பிப் பிழைக்கும் குழந்தைகளும் அவர்களின் இரண்டாவது பிறந்த நாளை அடைவதற்கு முன்பே இறப்பதற்கான வாய்ப்புகள் அதிகமாகும்.
காரணங்கள்
கர்ப்பகால இறப்பு அதிகரிக்க பல்வேறு காரணிகள் நேரடியாகவோ அல்லது மறைமுகவோ  காரணமாகின்றன.
மேற்கோள்கள்
பகுப்பு:மகப்பேறியல்
சிவப்பு-வயிற்று அணில்
மேற்கோள்கள்
பகுப்பு:அணில்கள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
அன்னபூர்ணா நாடக நிறுவனம்
அன்னபூர்ணா நாடக நிறுவனம் ( Annapurna Theatre ) அன்னபூர்ணா தியேட்டர் எனவும் அறியப்படும் இது ஒடியா நாடக நிறுவனங்களின் முன்னோடியாகும்.
உருவாக்கம்
1933-இல், சோம்நாத் தாஸ் என்பவர், பிரிக்கப்படாத புரி மாவட்டத்தில் உள்ள கந்துவால்கோட் என்ற கிராமத்தில் ஜெயதுர்கா நாட்டிய மண்டலி, என்ற ஒரு இசை நாடக நிறுவனத்தை உருவாக்கினார். ஓரிரு ஆண்டுகளுக்குப் பிறகு, அமைப்பாளர்கள் முறையான மேடை நாடகத்திற்கு மாற முடிவு செய்தனர். இந்த நேரத்தில், வனமாலி கலை அரங்கத்தைச் சேர்ந்த சில கலைஞர்களும், திறமையான மேலாளரான பௌரி பந்து மொகந்தியும் அவர்களுடன் இணைந்தனர். மொகந்திக்கு நாடகத் துறையில் போதிய அனுபவம் இருந்தது. குறுகிய காலத்திற்குள் அவர் நிறுவனத்தை மறுசீரமைத்தார். மேலும், 1936-இல் அன்னபூர்ணா நாடக நிறுவனத்தை நிறுவினார். மிகக் குறுகிய காலத்தில் அன்னபூர்ணா நாடக நிறுவனம் ஒரு சுற்றுப்பயணம் செய்யும் குழுவாக மாறியது.
கிளைகள்
1939-ஆம் ஆண்டில், கார்த்திக் குமார் கோஸ், ஒரு வங்காள நாடகத்தை ஒடியா மொழியில் மொழிபெயர்த்தார். அதை அன்னபூர்ணா நிறுவனம் தயாரித்தது. அதன் வெற்றி ஏற்பாட்டாளர்களை முன்னேற ஊக்கப்படுத்தியது. பின்னர், அஸ்வினி குமார் கோஸ் அவர்களுக்காக பல படைப்புகளை எழுதினார். கலைஞர்களின் எண்ணிக்கை அதிகரித்ததால், நிறுவனத்தை இரண்டு கிளைகளாகப் பிரிக்க முடிவு செய்யப்பட்டது. அ-குழு மொகந்தியின் தலைமையில் பூரியிலும், ஆ-குழு கட்டக்கிலும் தனது நிலையான் அரங்கை ஆரம்பித்தது. இராமச்சந்திர மிசுராவின் சமூக நாடகம் மூலம், கட்டக்கில் நாடகம் 1945-இல் ஆரம்பிக்கப்பட்டது. இரு குழுக்களுக்கு இடையேயான உறவுகள் ஆரம்ப கட்டத்தில் சுமூகமாக இருந்தன. மூன்றாவது குழுவான அன்னபூர்ணா-இ குறுகிய காலத்திற்கு தொடங்கப்பட்டது. ஆனால், மெல்ல மெல்ல உறவுகள் சிதைந்து கிளைகள் பிரிந்தன.